text: Ny is-arena pudses af
  26 januar 2011 kl. 13.28
  Haderslev Kommune er nu klar til at indvie første etape af SE Arena i Vojens.
  
  Det sker i forbindelse med SønderjyskEs kamp mod Odense Bulldogs i ishockey-ligaen på søndag.
  Den officielle indvielse bliver gennemført ved et stort arrangement i august/september 2011. 
  SE Arena bliver et sportsligt fyrtårn i Sønderjylland med helt unikke faciliteter for alle brugere og gæster. Der er plads til 5.000 tilskuere og arenaen kan bruges til andet end ishockey - som eksempelvis koncerter.
  